Tien vas na Wolmaransstad betogingArgieffoto Kol. Sabata Mokgwabone, woordvoerder van die polisie, het gesê inwoners het die N12-hoofweg met klippe en ander voorwerpe afgesper, voordat hulle op talle winkels toegesak en dit geplunder het. Volgens onbevestigde berigte het die betogers ook verbygaande motors met klippe bestook. Die snelweg moes noodgedwonge gesluit word en verkeer is deur Leeudoringstad herlei. Nege mans en een vrou tussen die ouderdomme van 18 en 32 is in hegtenis geneem. Mokgwabone het Woensdag gesê die N12 is intussen heropen en kalmte in die gebied is in die vroeë oggendure herstel. Dit is nie duidelik waaroor die inwoners ongelukkig is nie.